
HERNIA. 


PR0CEM1UM. 

Subter  cutem  ventris  femorisque,  invenimus 
telam  cellulosam,  quae  has  partes  tegit,  indeque 
in  scrotum  etiam  descendit.  Haec  tela,  quae  vo- 
catur Fascia  superficialis  abdominis,  diversis  for- 
mis apparet : modo  tenuis  et  pellucida  est,  modo 
crassa  et  firma ; id  quod  pendet  maxime  ex  statu 
^corporis  temporeque  vitae ; eadem  que  saepe  crassis- 
sima fit,  ex  pressura  aut  Hydroceles  aut  Her- 

Hac  autem  sublata,  occurrit  tela  tenuis  et  pel- 
lufcida,  quae  procedit  a fascia  femorali,  transitque 
super  totum  musculum  obliquum  abdominis  exte- 
riorem, et  descendit  ab  isto  foramine,  quod  voca- 
tur Annuitis,  super  funiculum  usque  ad  testem. 
Haec  naturali  statu  valde  tenuis  est ; sed  in  her- 
niis vetustis  et  magnis,  ad  lineas  tres  usque  cras- 
sescit, acquiritque  etiam  splendorem  et  vires  mus- 
culi abdominis,  cum  quo  intime  conjungitur.  At- 
que ita  quidem,  et  ex  magnitudine  annuli,  possu- 
mus explicare  sententiam  veterum  chirurgorum, 
qui  externum  saccum  ex  tendine  constare  credi- 
derunt. 

Musculus  obliquus  exterior  abdominis  incipit, 
modo  serrato,  a parte  anteriore  costarum  octo  in- 
feriorum, et  ab  anteriore  parte  cristae  ossis  ilei ; 
annectitur  musculis  subjacentibus  apud  lineam 
semilunarem,  transitque,  supra  musculum  rectum 
abdominis,  in  lineam  albam,  ubi  respondens  mus- 
culus cum  eo  conjungitur.  Inseritur  etiam  in 
junctionem  pubis,  prpcessumque  spinosum,  et  in 
ramum  transversum  ossis  pubis,  et  in  lineam  ileo 
pectineam.  At  spatium  relinquitur  ubi  haec  apo- 
neurosis non  inseritur,  inter  symphysin  proccs- 
sumque  spinosum  pubis  ; quai  vero  divisio  sensim 

se  perdit  in  tendine  hujus  musculi.  Hoc  modo 
formatur  rima  triangularis,  quas  vocatur  Annulus 
exterior.  Hic  autem  annulus  firmatur,  miro  in 
modo,  quibusdam  vinculis  tendineis  qum  proce- 
dunt a processu  spinoso  ossis  ilei,  et  etiam  a li- 
gamento Poupartiano,  transcuntque  oblique  prope 
angulum  superiorem  annuli.  Ima  pars  hujus 
tendinis  nominatur  Ligamentum  Poupartianum, 
ideo  quia  multo  crassior  firmiorque  est  reliquis 
partibus  hujus  tendinis. 

Musculus  obliquus  interior  autem  oritur  ab 
aponeurosi  musculi  longissimi  dorsi,  a crista  ilei, 
et  a parte  tertia  exteriore  ligamenti  Poupartiani. 
Transit  oblique  sursum,  form atque  thecam  mus- 
culi recti  abdominis,  et  inseritur,  cum  obliquo  ex- 
teriore, in  lineam  albam  ; inseritur  etiam  in  carti- 
laginem ensiformem,  et  injunctionem  pubis.  Dig- 
num est  notatu,  tendinem  transire  post  aperturam 
in  musculo  obliquo,  neque  permittere  ut  intestina 
descendant. 

Ultimus  musculus  transversalis  est,  qui  incipit 
a parte  interna  octo  infimarum  costarum,  a pro- 
cessibus transversis  quatuor  vertebrarum  lumba- 
rium, et  a crista  ossis  ilei,  inseriturque  in  cartila- 
ginem ensiformem,  lineam  albam,  et  symphysin 
pubis. 

Proxime  considerandus  est  funiculus  spermati- 
cus, qui  constat  ex  arteriis  venisque  et  vase  defe- 
rente, contegiturque  tunica  musculosa,  Cremastere 
vocata,  quae  venit  a musculo  obliquo  interiore  ab- 
dominis, et  inseritur  in  testem.  Si  funiculum 
sequimur,  inveniemus  eum  intrare  rimam  exterio- 
rem, procedere  oblique  sursum  atque  extrorsum 
ad  sesquipollicem,  et  deinde  transire  per  fibras 
musculorum  obliqui  interioris  et  transversi.  A- 
mittit  tunicam  musculosam  in  ventre,  dividitur- 
que  in  arteriam  et  venam,  quas  procedunt  ad  va- 
sa emulgentia,  aut  ad  aortam.  At  vas  deferens, 
quod  ad  glandulam  prostatam  tendit,  magni  mo- 
menti est ; atque  adeo  cremaster,  quia  format  tu- 
nicam Herniae.  Tela  cellulosa  autem,  quae  tegit 
et  connectit  fibras  ejus  musculosas,  obnoxia  est 
omnibus  mutationibus  quas  caeterae  membrauae 
cellulosae  subeunt,  atque  ita  in  Hydrocele  et  in 
Hernia  valde  crassa  invenitur. 

At  fascia  transversalis,  una  cum  fascia  propria, 
oritur  ex  fascia  femorali,  quae  ascendit  supra  fe- 
mur ad  processum  spinosum  ossis  ilei,  ibique  inse- 
ritur, et  etiam  in  os  pubis  ibi  ubi  musculus  obli- 
quus quoque  inseritur.  Apud  ligamentum  Pou- 
partianum  dividitur  ; una  pars  transit  supra  mus- 

culum  obliquum  exteriorem,  altera  subter  liga- 
mentum Poupartii  per  spatium  sex  linearum  ; 
hoc  autem  loco  haec  portio  dividitur,  form atque 
fasciam  transversalem  et  fasciam  iliacam.  Fascia 
transversalis  contegit  lateralem  anterioremque 
partem  abdominis ; iliaca  autem  posita  est  super 
musculum  iliacum.  At  fascia  transversalis,  quae 
ascendit  supra  musculum  transversalem,  roborat 
anteriorem  partem  abdominis,  neque  sinit  intesti- 
na se  inserere  inter  fibras  musculorum,  quod  ali- 
ter accidere  potuisset.  Vasa  autem  spermatica 
percurrunt  hanc  fasciam,  ibi  ubi  annulum  interio- 
rem format ; quem  quidem  in  statu  naturali  non 
possumus  deprehendere,  ideo  quia  foramen  omni- 
no vasis  impletur,  et  praeterea  lamina  hujus  fas- 
ciae descendit  super  funiculum,  quae  nomen  habet 
Fasciae  infundibuliformis ; itaque  hoc  spatium  vix 
dignum  est  cui  nomen  annuli  adhibeatur.  Mihi 
autem  haud  absimile  videtur,  quod  hernia,  discin- 
dendo hanc  fasciam,  eamque  distendendo,  ita  ut 
praeter  naturam  complicetur,  possit  annulum  ve- 
rum efficere,  qui  magnopere  chirurgi  interest. 

Arteria  autem  epigastrica  (quae  pariter  ad  rem 
pertinet),  oritur  ab  iliaca  exteriore,  et  procedit 
sursum,  in  linea  semilunari,  inter  fasciam  trans- 

versalem  et  peritoiiceum,  ita  ut  se  conjungat  cum 
mammaria  interiore. 

Quando  igitur  hernia  formatur,  intestinum, 
vehens  secum  processum  peritonaei,  transit  per  fas- 
ciam transversalem  apud  annulum  interiorem, 
subterque  oras  musculorum  transversalis  et  obli- 
qui interioris  se  insinuat.  Inter  vasa  spermatica 
et  cremasterem,  procedit,  ad  annulum  exteriorem, 
ubi  frequenter  sistitur ; sed  saepissime  per  rimam 
exteriorem  quoque  transit,  et  in  scrotum  descen- 
dit. Vasa  spermatica  post  saccum  herniae  vulgo 
invenimus ; sed  interdum  vas  deferens  super  sac- 
cum Herniae  incumbit.  Arteria  epigastrica  pri- 
mo est  apud  id  latus  intestini  quod  pubi  proxi- 
mum  est,  atque  intestinum  proxime  contingit. 
Hoc  autem  exterius  procedens,  ad  corporis  super- 
ficiem propius  venit  (arteria  a cursu  suo  non  de- 
flectente), et  postquam  hos  musculos  percurrerit, 
dum  pubem  versus  descendit  ut  per  annulum  ex- 
ternum transeat,  arteriam  post  se  relinquit,  id  est 
propius  ad  interiora  jacentem.  Et  primis  diebus 
quidem  hujus  affectus,  intestinum  intrat  canalem 
funiculi  spermatici  propius  ad  os  ileum,  per  sesqui- 
pollicem,  quam  annulus  exterior.  Procedente 
autem  morbo,  hi  annuli  appropinquant  inter  se, 

ct  cursus  Herniae  rectus  est  per  parietes  abdomi- 
nis. Dum  haec  igitur  accidunt,  arteria  a cursu 
suo  flectitur,  et  circa  collum  sacci  herniariae  tan- 
dem torquetur. 


-cluo  Jo  «ii 
isDitarmcm 

CAPUT  I. 


DE  HERNIA  GENERALITER. 


Causae  herniae  dividi  possunt  in  eas  quae  cor- 
pus morbo  obnoxium  reddunt,  easque  quae  eun- 
dem protinus  excitant. 

Priores  vero,  sive  causae  Praedisponentes,  praeci- 
pue sunt  ampliatio  annuli  praeter  naturam,  id 
quod  oritur  vel  a proclivitate  heereditaria  ad  mor- 
bum, aut  a relaxatione  omnium  partium,  quae 
sequitur  distentionem  abdominis  ex  aqua  aut 
adipe,  vel,  ut  saepe  accidit,  a vulneribus  abdomi- 
nis, aut  graviditate.  Variae  aliae  causae  scriptori- 
bus enumerantur,  quae  mihi  fide  parum  dignae  es- 
se videntur  ; quales  sunt  laxitas  mesenterii,  usus 
olei  lactisve,  et  iis  similia. 

At  praecipuae  causae  Excitantes  hae  sunt.  Ple- 
nitudo ventriculi  et  intestinorum ; difficultas  de- 

jiciendi,  aut  urinam  reddendi  ubi  strictura  ure- 
thrae adest ; tussis  vehemens,  vel  vagitus  infan- 
tum  ; inflatio  litui  vel  cornu ; fasciae  arctae  ventri 
admotae ; saltatio ; nimia  equitatio  ; omnes  ex- 
ercitationes vehementes,  et  omnes  denique  con- 
tractiones septi  transversi  musculorumque  abdo- 
minalium, quibus  intestina  premi  violenter  pos- 
sunt. 

At  si  hernia  subito  formatur,  aeger  quasi  di- 
ruptionem alicujus  partis  in  regione  inguinali 
sentit  ; hoc  autem  non  fit  ubi  hernia  sensim 

v . 

efficitur.  Si  manus  nunc  parti  admovetur,  tu- 
mor invenitur,  qui  procedit  e ventre,  in  quem  re- 
fugit cum  quiescit  aeger,  aut  decumbit  genibus 
flexis ; idem  vero,  quoties  surgit  homo  aut  vires 
intendit,  redit.  Ubi  pars  intestinorum  solum- 
modo herniam  efficit,  tumor  orbicularis  est,  mollis, 
resiliens,  et  ubi  aeger  tussit,  motus  sentitur  digi- 
tis, quasi  ex  aere  intus  incluso  : reductio  autem 
tumoris  dat  sonum  strepitus,  idemque  cito  redit. 
Ubi  omentum  format  herniam,  tumor  ohlongus, 
inaequalis,  mollis,  non  elasticus  est ; idemque  len- 
te sine  stripitu  redit.  At  si  saccus,  non  solum 
omentum,  sed  etiam  portionem  intestinorum  con- 
tinet, primo  reditum  intestini  percipimus,  dein- 
de omenti. 

Hernia  autem  confundi  potest  cum  Circocele, 
Hydrocele,  et  Hernia  Humorrliali. 

In  primo  vitio  autem  aeger  conqueritur  tumo- 
rem, qui  discedit  ubi  se  extendit  super  lectum, 
sed  iterum  venit  ubi  surgit.  Sensus  quoque  impul- 
sus intra  tumorem  digitis  percipitur,  quando  aeger 
tussit,  uti  fit  in  Hernia  Intestinali.  Ad  distin- 
guendum autem  inter  lios  affectus,  necesse  est  ut 
aeger  se  reclinet  atque  ita  reductio  fiat.  Deinde 
debemus  caute  admovere  digitum  ad  annulum, 
j ubereque  aegrum  sese  erigere,  atque  tussire.  Si 
hernia  sit,  abunde  evidens  est  tumorem  non  posse 

IJ4  a II|  J 'J  / Qlli  1 IK  f T'j  | r /a  m ..  •' 

apparere  dum  digiti  admoventur ; contra,  si  Cir- 
cocele est,  protinus  ex  compressione  venarum  re- 
dit. ; 

At  in  Hydrocele  solum  necessarium  est  animad- 
vertere signa  quibus  hoc  vitium  cognoscitur.  In 
hoc  enim  tumor  notabiliter  aequalis  est,  atque  a 
summa  parte  glaber;  idem  que  pellUcidus  est,  et 
ubi  attrectatur  nullum  dolorem  movet.  Quine- 
tiam  gradatim  accedit,  incipitque  ab  ima,  parte 
scroti,  unde  sursum  procedit;  non  afficitur  neque 
positura  corporis,  neque  tussiendo,  atque  in  primis 
temporibus  morbi  funis  spermaticus,  sine  ullo  af- 
fectu, ad  annulum  sentiri  potest.'  At  Hydrocele 

funis  ipsius  in  infantibus  difficilius  discernitur ; 
saepe  enim  annulum  occupat,  atque  ita  plurima 
signa  herniae  ostendit.  Verum  in  hoc  ipso  vitio 
pondus  tumoris*  pelluciditasque  ejus,  atque  sen- 
sus quem  praebet  circumfluentis  intus  humoris, 
satis  bene  plerumque  morbi  naturam  indicant. 

Quod  pertinet  ad  herniam  humorrhalem,  tes- 
ticulus in  hac  durus  dolensque  est,  funis  autem 
liber ; eademque  ex  gonorrhoea  repulsa  ictibusve 
plerumque  procedit.  Hoc  vitium  quidem  perpau- 
ca communia  cum  Hernia  habet. 

Hernia,  ubi  nulla  strictura  accedit,  nullum 
protinus  periculum  mortis  secum  affert ; plurima 
vero  incommoda  movet.  Ubi  omentum  descen- 
dit, colica,  nausea,  vomitusque,  aliaque  similia  ac- 
cedere solent;  sequitur  enim,  ubi  magna  portio 
intestinorum  solitam  suam  compressionem  ami- 
serit, ut  iter  per  haec  necessario  tardum  sit,  unde 
astricta  alvus,  flatus,  dyspepsia,  assidua  cupiditas 
urinae,  irritatio  perpetua,  et  interdum  diarrhoea,  se 
ostendunt.  Praeter  haec,  ubi  hernia  ampla  est, 
cutis  penis  ita  ad  scrotum  trahitur,  ut  coitum  im- 
pediat : interdum  quoque,  ex  magna  hernia,  tes- 
ticulus ipse  emacrescit. 

Ex  iis  igitur  quae  jam  dicta  sunt,  manifestum 

«st,  summam  operam  protinus  dari  debere,  quo 
malum  discutiatur,  dum  adhuc  discuti  potest ; id- 
que  maxime  cum  prolapsa  pars  ictibus  obnoxia 
sit,  atque  ita  inflammationi  et  strangulationi.  Si 
enim  hernia  non  depellitur,  sive  intestinum  est, 
sive  omentum,  potest  tantas  mutationes  subire, 
ut  postea  depelli  nullo  modo  possit.  Interdum, 
ex  sublata  compressione  tardioreqne  cursu  per  in- 
testinum, hoc  oneratur  et  ampliatur,  ita  ut  reduci 
nequeat ; id  quod  interdum  accidit  ex  contractione 
ventris  partiumque  per  quas  detrusum  est.  Possu- 
mus interdum  quidem  haec  impedimenta  superare, 
servando  hominem  per  plures  dies  in  dorsum,  prae- 
cipiendoque  cibum  humidum,  cum  laxantibus. 
Hoc  modo  enim  contenta  intestinorum  imminu- 
untur, aptioraque  redduntur  ad  annulum  transe- 
undum, venterque  ipse  magis  aptus  fit  ad  haec 
iterum  accipienda.  At  praeter  jam  dicta  incom- 
moda, adhaesiones  intestinorum  vel  omenti  non- 
nunquam  prohibent  ne  iterum  in  sedem  suam  re- 
ponantur ; tales  autem  adhaesiones  non  possumus 
cognoscere,  antequam  prolapsas  partes  reducere 
conamur.  Annuli  quoque  ampliantur,  interior- 
que  ex  his  ita  descendit,  ut  contra  exteriorem  sit ; 
quod  ubi  accidit,  sola  spes  est  ut  ostium  sacci  in- 

tercludatur.  Haec  pars  ventris  autem  semper  in- 
firma relinquitur,  herniisque  obnoxia,  siquidem 
peritonaeo  solo  defenditur  : nihilominus  si  homo 
ab  omni  vehementi  motu  abstinet,  idoneisque  fas- 
ciis utitur,  alteram  accessionem  morbi  evitare  po- 
test. 


CAPUT  II. 

DE  HERNIA  STRANGULATA. 

Strangulatio  intestini  accedit  ex  compressione 
in  certam  portionem  ejus,  ita  ut  cursus  per  id  im- 
pediatur, accedatque  inflammatio  ej usque  sequelae. 
Serum  effunditur  in  saccum,  lymphaque  coagula- 
bilis  in  hunc  et  in  intestinum ; eaque  lympha  in- 
terdum tam  crassa  est,  ut  faciat  strangulationem 
posteaquam  prima  strictura  sublata  est.  Haec 
inflammatio  a parte  constricta  sursum  ad  ventri- 
culum, raro  autem  deorsum  procedit. 

Causae  strangulationis  plures  quidem  sunt ; ex 
his  autem  vulgatissima  est  compressio  per  apo- 
neurosin  musculi  exterioris  obliqui.  Putatum 
est  olim  hanc  aponeurosin  quadam  facultate  con- 

tractili  frui,  atque  ita  calida  fomenta  aliaque  si- 
milia ei  admota  sunt : melior  autem  explicatio 
esse  videtur,  quod  haec  pars,  ut  quae  resiliens  sit, 
vi  musculorum  abdominalium  cedit,  descensum- 
que intestini  permittit ; postea  vero  elasticitas 
ejus  foramen  constringit,  strangulationem  que  fa- 
cit. Atque  hoc  quidem  videtur  accidera  ex  iis 
subitis  herniis  quae  ex  validis  conatibus  oriuntur. 
Strangulatio  quoque  interdum  efficitur  per  adauc- 
tam crassitudinem  cervicis  sacci,  ex  compressione 
fasciarum ; ita  ut  ubi  ulla  nova  portio  intestini 
aut  omenti  descendit,  strangulatio  protinus  acce- 
dat. Interdum  accidit  ut  saccus  duobus  pluri- 
busve  locis  constringatur,  qui  respondent  annulis 
interiori  exteriorique  abdominalibus,  parsque  con- 
stricta aliquando  in  scrotum  descendit:  summa 
cura  igitur  danda  est,  in  reducenda  hernia,  ut 
nihil  relinquatur,  sed  ut  digitus  intestinum  plane 
in  ventrem  ipsum  sequatur.  Vidi  enim,  ut  cre- 
do, chirurgos  exteriorem  quidem  stricturam  di- 
videre, intestinumque  altera  strictura  strangula- 
tum relinquere. 

Dupuytuen,  in  praelectionibus,  dicit  se  saepe 
cognovisse  strangulationem  in  cervice  veteris  sacci 
•effectam  ; quod  cum  in  mortuo  corpore  saepe  re- 

pcrerat;  sumipa  cura  exploravit  quendam  hominem 
in  valetudinarium  acceptum,  cum  omnibus  signis 
herniae  strangulatae.  In  hoc  homine  herniam  ve- 
terem a dextra  parte,  alteramque  a sinistra  depre- 
hendit ; non  potuit  tamen  intestinum  in  alterutra 
deprehendere ; etsi,  ex  signis  strangulationis,  ad 
sectionem  confugere  constituit.  Ab  ea  parte 
quam  primum  seca  vi  t nullum  intestinum  fuit ; ab 
altera  vero  exigua  portio  strangulati  intestini  re- 
perta est,  quam  liberavit  atque  reduxit.  Con- 
tigit quoque  eidem  celeberrimo  viro  alterum  si- 
mile exemplum  videre ; sed  in.  hoc  intestinum  fe- 
liciter repertum  est,  ab  ea  parte  quae  primum  in- 
cisa est. 

Dictum  est  herniam  interdum  per  saccum  suum 
protrudi,  atque  hoc  modo  strangulari : hujus  rei 
exemplum  in  Le  Journal  de  Medecinc  narratur, 
quod  a Boyer  commode  curatum  est.  Pares 
rupturae  omenti  quoque,  in  quas  hernia  se  insi- 
nuat, a Callisen,  Arnaud,  Monro,  aliisque 
propositae  sunt ; plurimaque  alia  similia  exempla 
enumerari  possent ; sed  hoc  facere  supervacuum 
esse  videtur,  quoniam  nullis  propriis  signis,  ante 
sectionem,  manifesta  fiunt. 

Una  ex  vulgatissimis  autem  causis  strangula- 

tionis  est  accessio  novae  portionis  intestini  omen- 
tive,  ad  id  quod  prius  in  sacco  fuit.  Hoc  cognos- 
citur adaucta  magnitudine  tumoris,  accedente- 
que  inflammatione.  Interdum  omentum,  scirrho 
affectum,  ita  ampliatur,  ut  strangulationem  mo- 
veat. Exemplum  a Chopaut  narratur,  in  quo 
signa  strangulationis  secuta  sunt  spontaneam  re- 
ductionem magnae  herniae,  quo  homo  affectus 
fuerat.  V arii  modi  adhibiti  sunt  frustra  efficere 
herniae  descensum,  homoque  tandem  mortuus 
est.  Adaperto  corpore,  deprehensum  est  intes- 
tinum, in~  reditu  suo  in  ventrem,  post  transver- 
sum funem  ad  cervicem  sacci  transiisse,  ante 
quem,  in  descensu  suo,  transierat. 

Alia  causa  strangulationis  esse  potest  magnum 
onus  stercoris,  ex  cibis  crudis  aliisve  similibus,, 
vel  ex  ipsa  tarditate  qua  intestina,  extra  ventrem, 
afficiuntur  ; hinc  inflammatio  accidere  potest,  quae, 
ubi  intenditur,  strangulationem  omnesque  ejus 
sequelas  movere  potest.  Haec,  ex  omnibus  generi- 
bus strangulationis,  tardissime  accedit,  saepissime- 
que  sumptis  medicamentis  discutitur.  Cognos- 
citur autem  tarditate  qua  venit,  magnitudineque 
ct  pondere  tumoris,  doloribus  obtusis,  prioreque 
tarditate  alvi. 

Signa  autem  strangulationis  sunt  tumor  qui 
reducti  non  potest,  quique  calidus  et  tensus  est, 
movetque  dolores,  sensum  que  quasi  adustionis, 
qui  ad  vicinas  partes  extenduntur.  Haec  mala 
tussiendo  posituraque  corporis  erecta  adaugentur : 
accedunt  anxietas,  nausea,  vomitus,  febris,  astricta 
alvus,  ventrisque  tensio  ; pulsus  modo  exiguus 
frequensque  est,  modo  validus  et  frequens,  inter- 
dum etiam  mollis  et  tardus.  Ubi  igitur  haec  sig- 
na aliquandiu  persteterint,  pulsus  imbecillus  fit ; 
cutis  pallida  ; frigidique  sudores  universum  corpus 
percurrunt  ; dolor  autem  decedit,  vomitusque, 
qui  prius  naturalis  fuit,  modo  bilem,  modo  ster- 
cus ejecit,  tandemque  ex  toto  finitur.  Tumor 
nunc  flaccessit,  saepeque  in  ventrem  redit,  et  ac- 
cedit singultus,  aliaque  signa  vulgaria  gangraenae  ; 
facies  collabitur,  ocvdi  vitrei  et  protrusi  sunt,  cito- 
que  mors,  nisi  sublata  fuerit  strangulatio,  accedit. 
Haec  igitur  praecipua  signa  sunt  ubi  intestinum 
descendit ; quod  si  omentum  autem  est,  haec  si- 
milia sunt,  minus  tamen  vehementia,  tardiusque 
procedunt  ; dejectiones  quoque  facilius  medica- 
mentis purgantibus  moveri  possunt.  At  si  intes- 
tinum strangulatum  est,  etsi  crassiora  intestina 
clysteribus  depleri  possunt,  medicamenta  per  os 


DE  HERNIA. 


17 


sumpta  nihil  omnino  valent  in  dejectionibus  mo- 
vendis. 

Celeritas  autem  qua  morbus  procedit  in  diver- 
sis exemplis  plurimum  differt.  Ubi  talis  portio 
intestini  annui um  intravit,  ut  non  modo  cursum 
stercoris,  sed  etiam  pene  sanguinis  impediat,  (uti 
s$pe  accidit  in  recenti  Hernia  femorali,  aut  ingui- 
nali), gangraena  saepe  in  paucioribus  quam  viginti  et 
quatuor  horis  accessit.  Quinetiam  A.  Cooper  Eq. 
exemplum  narrat,  ubi  intestinum  octo  horis  cor- 
ruptum est ; similiaque  exempla  aliis  proferuntur. 
In  pueris  autem  et  senibus,  intestinum  saepe  non 
corrumpitur  ad  finem  septem  octo  ve  dierum.  Sa- 
vi  ard  narrat  exemplum  strangulationis,  ex  coacer- 
vato stercore,  quod  die  vicesimo  et  secundo  com- 
mode sublatum  est.  Tarditas  autem  qua  haec  ex- 
empla procedunt,  facile  explicari,  ut  credo,  potest ; 
in  pueris  ex  imbecillitate  fibrarum  fascia?,  in  seni- 
bus autem  ex  amplitudine  annuli ; sed  etiam  in  his 
• • 

ipsis  progressus  signorum  diligenter  consideran- 
dus est.  Si  igitur  aeger,  posteaquam  vomuerit, 
quietus  restat,  tumorque  parum  aut  nihil  doloris 
movet,  tamen  judicandum  est  inflammationem 
lente  procedere ; eadem  que,  ubi  ad  certum  gradum 

pervenerit,  subito  soapc  summa  vehementia  pro- 
rumpit. 

Ex  signis  quae  proposui,  igitur,  hernia  strangu- 
lata maxima  ex  parte  cognosci  potest ; interdum 
tamen  hoc,  variis  casibus,  magis  difficulter  fit.  Si 
enim  portiuncula,  ad  magnitudinem  pisi,  protrusa 
est,  interdum  omnia  signa  strangulationis  movet, 
dictumque  quidem  est,  quo  minor  hernia  est  eo 
periculosiorem  esse.  Interdum  quoque  intesti- 
num strangulari  potest,  neque  omnino  protrudi  ab 
annulo  exteriore,  locusque  erroris  saepe  est,  si  mor- 
bus cum  aliis  tumoribus  in  inguine  conjungitur. 

Praeterea  saepe  accidit  ut  homines,  veteribus 
herniis  laborantes,  colica  afficiantur,  eademque, 
ex  astricta  alvo,  vomituque  et  caeteris  signis,  pro 
Hernia  strangulata  sumi  potest.  Licebit  autem 
suspicari  colicam  esse,  si  homo  antea  tale  aliquid, 
ex  crudis  cibis,  expertus  est,  atque  si  flatus  acce- 
dit ; insuper  actio  purgantium  remediorum  om- 
nem dubitationem  de  natura  morbi  protinus  tol- 
lit. s,  . iiih  I ili 

Alia  causa  erroris  esse  potest,  quod  homines, 
Hernia  affecti,  non  minus  obnoxii  sunt  quam  alii 
inflammationi  intestinorum  ; imprimisque  igitur 
necessarium  est,  ut  chirurgus  possit  simplicem  Ente- 

ritidem  ab  Hernia  strangulata  discernere,  ne  forte 
ferrum  admoveat,  atque  ita  hominem  jugulet.  Si 
igitur  dolor  non  subito  occurrit,  si  Hernia  depelli 
potest,  vel,  si  depelli  non  potest,  nullum  dolorem 
movet,  et  si  reliquus  totus  venter  tumidus  tensus- 
que  est,  si  morbus  nullas  vulgares  causas  Herniae, 
sed  potius  causas  enteritidis  secutus  est,  colligen- 
dum erit  hunc,  non  priorem  morbum,  sed  posteri- 
orem potius  esse. 

Interdum  quidem  accidit  ut  partes  in  ipso  sacco 
hemiali  inflammentur;  et  difficillimum  quidem 
foret  hoc  vitium  ab  Hernia  strangulata  discer- 
neie.  Quoniam  vero  haec  inflammatio  diu  exis- 
tere  non  potest,  nisi  strangulationem  faceret,  hoc 
minus  necessarium  est,  maximeque  cum  curatio 
utriusque  par  sit.  Talis  inflammatio  autem  dici- 
tur discerni  posse,  ideo  quod  dolor  in  una  parte 
Herniae  incipit,  saepeque  hanc  solam  occupat,  dum 
ipse  annulus  nullo  modo  efficitur  ; et  quod  ante- 
cedunt horrores  aliaque  signa  febris.  In  curanda 
tali  inflammatione  consulendum  est  causis  unde 
orta  est,  sive  ex  astricta  alvo,  sive  ex  frigore,  sive 
ex  ictu : omnibusque  modis  inflammatio  depellen- 
da est,  ne  ita  extendatur,  ut  strangulationem 
moveat. 

Inter  cseteras  causas  falsi  judicii,  in  quaestione 
de  Hernia  strangulata,  semper  reminiscendum  est 
foeminas,  plus  satis  delicatas,  hoc  vitium  saepe 
summa  cura  celare,  ita  ut  medicus,  dum  naturam 
mali  ignorat,  multa  remedia  saepe  frustra  admo- 
veat, aegraque  tandem  interimatur. 

Infausta  ex  Hernia  strangulata  pluribus  re- 
bus officiuntur,  maxime  vero  angustia  foraminis  ; 

atque  ita  Hernia  inguinalis  in  foeminis  pericu- 

/ 

losior,  femoralis  autem  in  viris  est.  Minus  quo- 
que periculi  est,  si  omentum  strangulatum  sit, 
quam  si  intestinum  ; illud  enim  compressione  mi- 
nus laeditur,  et,  si  inflammatur,  rarius  ad  gangrae- 
nam spectat,  neque  quidem  haec  ipsa  necessario 
perimit.  Annotatum  est  quoque  omnibus  chirur- 
gis Hernias,  in  quibus  magna  portio  intestini  des- 
cendit, longe  tardissime  ad  gangraenam  proce- 
dere ; idque  magis  si  Hernia  mixta  est,  quam  si 
intestinum  solum  descendit. 

CAPUT  III. 

DE  GENERALIBUS  REMEDIIS  HERNIiE. 

In  reducenda  Hernia  liomo  in  dorsum  suum 

collocandus  est,  ita  ut  scapula0  attollantur,  spina- 
que flectatur,  quo  musculi  abdominales  relaxentur. 
Genua  ejus  retrahi  debent ; chirurgusque  debet 
apprehendere  pedem  affecti  lateris,  detrudereque 
genu  quam  maxime  in  contrarium  femur.  Homo 
autem  quam  maxime  quietus  servare  se  debet. 
Ubi  Hernia  saepe  descendit,  optimum  interdum 
est  jubere  aegrum  ut  se  collocet,  in  ea  positura  in 
qua  solet  ipse  intestinum  reducere.  Consideran- 
dum postea  est,  consilium  nostrum  esse  propellere 
certam  portionem  intestinorum  per  firmum  fora- 
men : evidens  igitur  erit,  hanc  non  debere  detrudi 
celerius  quam  accipi  potest.  Igitur  altera  manu 
intestinum  sursum  premendum  est,  altera  annulus 
ita  tractandus,  ut  intestinum  facilius  per  eum 
transmittatur.  Interdum  simpliciter  compri- 
mendo tumorem  reduci  potest ; interdum  autem 
necessarium  erit  novam  portionem  extrahere,  eam- 
que  comprimere,  ita  ut  depleatur  ; multaque  alia 

animadvertenda  sunt,  quae  peritus  chirurgus  facile 
percipiet : illud  solum  hic  adjiciam,  quod  partes 
semper  summa  cura  attrectendae  sunt. 

At  si  per  se  taxis,  uti  vocata  est,  parum  respon- 
det, haec  multis  aliis  remediis,  adjuvanda  est.  Ex 
his  unum  ex  optimis  fortasse  sanguinis  missio  est, 
etsi  non  ita  assentiendum  est  Pott  et  Rich- 
ter,  ut  putemus  hoc  semper  prodesse,  tametsi 
fortasse  opinio  Allanson  aliorumque,  qui  san- 
guinis missionem  nihil  valere  in  Hernia  strangu- 
lata, etiam  magis  falsa  est.  Hoc  remedium  po- 
test quidem,  in  multis  exemplis,  alia  plurimum 
adjuvare  ; nihilominus  non  semper  certe  necessa- 
rium est,  neque  semper  quidem  omnino  valet. 
In  activa  strangulatione  autem,  ubi  morbus  subito 
venit,  stricturaque  arcta  est,  debemus  amplam  co- 
piam sanguinis  mittere,  ita  ut,  si  fieri  potest,  defec- 
tio animi  moveatur ; atque  per  hanc  ipsam  taxin 
admovere.  Praeterea,  si  strangulatio  ex  retento 
stercore  mota  est,  sanguinis  missio  multum  pro- 
ficit, inflammationem  cohibendo,  atque  ita  longius 
tempus  praebendo  quo  alia  remedia  adhibeantur. 

Alterum  autem  validum  remedium  est  bal- 
neum calidum,  quod  primo  tempore  Hem  i* 
inflammatoriae  nullo  modo  omittendum  est,  ut 

quod,  simul  cum  sanguinis  missione,  reditum  Her- 
niae multo  faciliorem  reddat.  Homo  autem  per 
sesquihoram,  vel  etiam  duas  horas,  relinqui  in 
balneo  debet,  nisi  ubi  vehementia  inflammationis 
ferrum  prius  postulat.  Sunt  quidem  quaedam  ex- 
empla longae  strangulationis,  quae  omni  calore  no- 
centur; ea  fortasse  maxime  in  quibus  multum 
aeris  in  intestino  est,  vel  ubi  strangulatio  ex  longa 
inflammatione  orta  est.  Cataplasmata  quidem 
et  fomenta,  apud  nos  certe,  in  hoc  morbo,  pene  ob- 
soleverunt ; atque  minus  valida  certe  quam  bal- 
neum calidum  sunt,  melioraque  remedia  quodam- 
modo impediunt. 

At  frigus  in  hoc  morbo  saepe  summo  commodo 
admotum  est,  atque  etiam  tum  cum  calor  inultum 
morbum  adauxit.  Hujus  generis  exemplum  a 
Monro  narratur,  alterumque  a Petit,  qui  dicit 
certum  hominem,  cui  manum  admovere  parabat, 
subita  affusione  frigidae  aquae  in  femora  ventrem- 
que sanatum  fuisse.  Arn au  d quidem  huic  reme- 
dio ita  confidit,  ut  dicat,  si  hoc  fallit,  nullum  aliud 
profuturum  esse.  Contra,  frigus  ab  aliis  potius 
nocere  quam  prodesse  judicatur  ; diciturque  etiam 
gangraenam  in  strangulatione  inflammatoria  in- 
terdum movere  : itaque  hoc,  apud  multos,  ulti- 

imim  remedium  est,  neque  ad  hoc  confugiunt, 
donec  homo  jam  parat  se  ad  sectionem  patiendam. 
Secundum  Boyer,  post  frigus  frustra  admotum, 
nulla  mora  esse  debet  in  manu  admovenda.  Ex 
omnibus  autem  quae  vidi  et  audivi,  judico  frigus 
parum  commode  admoveri,  in  iis  exemplis  stran- 
gulationis inflammatoriae,  ubi  portio  prolapsi  in- 
testini exigua  est ; contra,  ubi  magna  portio  de- 
trusa est,  plurimum  valere,  imminuendo  fluxum 
sanguinis  in  partem,  contrahendo  spiritus  quos 
continet,  et  adaugendo  motum  ejus  peristalti- 
cum.  Frigus  autem  admovetur  forma  contusae 
glaciei  nivisve,  vel  mixturarum,  ut  vocantur,  va- 
porantium ; sub  quibus  omnibus  tumor  interdum 
gradatim  imminuitur,  tandemque  facile  reduci- 
tur. 

Purgantia  quoque  remedia,  in  hoc  morbo,  in- 
terdum adhibita  sunt ; sed,  ut  mihi  videtur,  non 
commodissime  ; neque  verisimile  est  fore  ut  mul- 
tum valeant,  nisi  ubi  hernia  ex  retento  stercore 
strangulata  fuerit,  eum  fortasse  laxantia  salina 
multum  adjuvare  possunt.  C cetera  autem,  ex 

nausea  vomituque,  et  irritatione  quam  movere  so- 
lent, saepius  nocent ; idque  maxime  cum  inflam- 
matio jam  urget.  At  clysteres  purgantes  semper 

recte  adhiberi  possunt,  et  in  strangulatione  inflam- 
matoria, saepe  crassiora  intestina  deplent,  neque 
ullam  perturbationem  reliquo  corpori  afferunt.  In 
Hernia  autem  ex  diu  astricta  alvo,  intestinum  co- 
lon deplendo,  actionemque  peristalticam  intesti- 
norum adjuvando,  summam  opem  interdum  af- 
ferunt. 

Aliud  remedium  quod  saepissime  adbibitum  est 
in  hoc  malo,  tabacum  est,  idque  interdum  sum- 
mo commodo  ; quinetiam  Heisteu  dicit  se  nun- 
quam, post  injectum  fumum  tabaci,  ad  cultrum 
confugisse.  Hodierni  quidem  chirurgi  tabacum 
minus  laudant,  et  in  Gallia  remedium  pene 
obsolevit ; apud  nos  vero  adhuc  utile  esse  judi- 
catur, raroque  ad  cultrum  decurritur,  antequam 
tabacum  expertum  est.  Sub  ejus  autem  actione 
accedunt  nausea,  anxietas,  vomitus,  motusque 
spasmodici  ventris,  frigidi  sudores,  generalis  vi- 
rium amissio.  Haec  signa  plerumque  sequitur 
adaucta  actio  intestinorum,  cum  flatu ; partes - 
que  nunc  aut  sponte  recedunt,  aut  facile  per 
taxin  reducuntur.  Hoc  autem  remedium  ad- 
hiberi potest  forma  aut  fumi,  aut  infusi,  quo- 
rum posterius  saepius  adhibitur,  ideo  quia 
promptius  fit,  faciliusque  immittitur ; judicatur 

quoque  et  celerius  et  certius  quam  fumus  agere. 
Solum  pene  commodum  fumi  est,  quod  actio  ejus 
facilius  fortasse  temperatur,  possumusque  desistere 
ab  eo  immittendo,  simul  atque  in  corpus  agere 
incipit ; dum  infusum,  quod  subito  immittitur, 
potest  unum  hominem  fortasse  interimere,  cum 
alterum  parum  afficit. 


CAPUT  IV. 

DE  PROPRIA  CURATIONE  HERNICE 
STRANGULATAE. 

« 

Si  chirurgus  paulo  post  accessionem  Herniae 
arcessitur,  et  antequam  aliquid  adhuc  factum  est, 
et  si  haec  exigua  est,  atque  nunc  primum  accessit, 
homo  protinus  ad  lectum  mandendus  est  taxisque 
adhibenda ; quae  si  non  respondet,  magna  copia 
sanguinis  mittenda  est,  ita  ut  syncope  moveatur, 
perquam  taxis  iterum  adhibenda  est.  Si  hoc  fal- 
lit, demittendus  est  vir  in  calidum  balneum,  ibi- 
que  retinendus  per  duas  horas,  taxisque  iterum 
tentanda ; iterumque  fortasse  sanguis  in  balneo 
ipso  mittendus  est.  Si  haec  omnia  frustra  fiunt. 

frigida  aqua  recte  per  ventrem  femoraque  affundi- 
tur ; clysterque  ex  tabaco  saepe  prodest.  At  si 
niholominus  signa  strangulationis  procedunt,  pro- 
tinus ad  ferrum  decurrendum  erit ; idque  maxime 
si,  antequam  chirurgus  accessit,  intestinum  mul- 
tum acriterque  attrectatum  est,  aut  si  imflamma- 
tio  jam  incepit.  Quam  periculosa  autem  omnis 
mora  sit,  ex  sequenti  exemplo  colligi  potest.  F ce- 
mina,  post  aliquem  conatum,  dolore  vomituque 
et  sensu  diruptionis  in  inguine  correpta  est,  ex- 
plorataque  parte,  tumor,  qui  reduci  non  potuit,  de- 
prehensus est.  Sanguis  missus  est,  conciliumque 
medicorum  et  chirurgorum  vespere  liabitum,  in 
quo,  cum  foemina  nunc  satis  quieta  fuerit,  statum 
est  proximum  diem  expectare.  Per  noctem  vero 
vehemens  inflammatio  accessit,  maneque,  cum 
iterum  iidem  medici  chirurgique  coierunt,  intesti- 
num gangraenosum  repertum  est. 

Contra,  si  portio  intestini  prolapsi  ampla  est, 
nullumque  dolorem  movet,  atque  si  magis  ex 
magnitudine  formaque  ejus,  quam  ex  strictura 
annuli,  reduci  non  potest,  spes  est  fore  ut  sine  cul- 
tro sanetur.  Ad  hoc  taxis  adhibenda  est,  san- 
guisque mittendus,  et  laxantia,  si  per  yentriculum 
licet,  danda  sunt.  Px  his  salina  fortasse  optima 

sunt;  ab.  aliis  autem  Colocynthis  et  Submurias 
Hydrargyri,  forma  pilularum,  magis  laudantur, 
neque  quidem  vomitum  tam  saepe  movere  solent. 
Multa  alia  quoque  eodem  adhibita  sunt  consilio, 
et  inter  caetera  Ipecacuanha ; sed  fortasse  opti- 
mum est  clysteribus  excitantibus  crassiora  intes- 
tina deplere,  motumque  peristalticum  movere,  ne- 
que simul  ventriculum  afficere.  Frigus  quoque, 
in  his  exemplis,  plurimum  proficere  solet ; mul- 
taque exempla  narrata  sunt  ubi,  post  clysterem  ex 
tabaco,  Hernia  protinus  reposita  est ; sed,  ut  dixi, 
hoc  remedium  periculosum  est. 

At  tempus  confugiendi  ad  cultrum  plurimum 
variat;  quidem  enim  hoc  fecerunt,  idque  com- 
mode,  post  vicesimum  diem ; sed  cavendum  maxi- 
me est,  ne  nimis  diu  hoc  protrahatur ; longe  enim 
magis  periculi  est  nimis  sero,  quam  nimis  mature, 
manum  admovendi.  Si  enim  tunicas  intestini 
crassiores  jam  factae  sunt,  si  lympha  coagulabilis 
magna  copia  effusa  est,  et  si  longa  inflammatio 
ad  certum  gradum  processit,  culter  saepe  inutilis 
est : reminiscendum  quoque  est,  quod  senes,  qui 
maxime  hac  specie  Herniae  laborant,  per  dies  de- 
cem duodecemve  aut  quatuordecim,  sine  nutri- 
mento existcre  non  possunt.  Ubi  igitur  ventum 

est  ad  ferrum,  partes  primum  radendae  sunt,  ho- 
moque  ad  pedem  lecti  trahendus  est ; scapulae 
ejus  pulvinis  sustinendae  sunt,  pedesque  in  tabul- 
atum insistere  debent.  Chirurgus  tunc  inter 
genua  hominis  sedere  debet,  plagamque  per  cu- 
tem facere  a summo  ad  imum  tumorem  ; eaque 
plaga  satis  ampla  esse  debet,  ne  posteriores  proces- 
sus impediantur.  Subter  integumenta  autem  la- 
mina telae  cellulosae,  adipe  saepe  oneratae  (in  ven- 
tre, non  autem  in  scroto),  reperitur ; eaque  optime 
diducitur,  apprehendendo  portionem  ejus,  cultro- 
que transverso  secando,  atque  ita  instrumentum 
sulcatum  ad  cultrum  ducendum  inserendo.  At 
subter  hunc,  in  veteribus  exemplis,  fascia  propria 
occurrit,  saepe  multo  crassior  quam  pro  natura ; 
haec  autem  pari  modo  secanda  est.  Ventum  est 
nunc  ad  musculum  cremasterem,  isque  posteaquam 
diducitur,  hernialis  saccus  occurrit.  Hic  autem 
vicinis  partibus  laxa  tela  cellulosa  conjungi- 
tur, quae  saepe  aliquid  adipis  comprehendit ; 
idemque  adaperiendus  est,  apprehendendo  exi- 
guam portionem,  conterendoque  inter  digitos,  ut 
certo  sciamus  nos  nihil  praeter  saccum  dividere. 
Hoc  autem  adaperto,  ab  ima  parte  ejus,  plaga  per 
totam  longitudinem  facienda  est,  per  scapellum 

inserto  digito  directum.  Non  quidem  semper 
accidit,  ut  partes  quas  descripsi,  tam  facile  vi- 
deri possint ; tamen  modus  operandi  semper  pene 
idem  est ; praecipueque  cavendum  est  ut  omnes 
partes  inter  cutem  et  intestinum  bene  diducantur, 
summa  tamen  cura  adhibita  ne  vas  deferens  (quod 
interdum  ante  saccum  situm  est)  ullo  modo  laeda- 
tur. Posteaquam  autem  saccus  adapertus  est, 
partes  per  se  saepe  recedunt ; sin  minus,  licet  in- 
terdum extrahere  paulo  plus  intestini,  atque  ita 
spiritum  exprimere,  et  reducere  ; quod  si  ne  hoc 
quidem  respondet,  strictura  protinus  diducenda 
erit.  Ad  hoe  faciendum  plurima  quidem  instru- 
menta inventa  sunt ; sed  haec  curiose  enumerare 
nullum  opus  esse  videtur.  Index  digitus  sinistrae 
manus  subter  stricturam  demittendus  est,  postea- 
que  scapellus  transmittendus  est  super  digitum, 
planus,  donec  ad  stricturam  pervenerit,  ubi  ita 
torquendus  est  ut  hanc  diducat.  Quod  si  stric- 
tura admodum  intenta  est,  neque  digitum  admit- 
tit, unguis  infra  inserenda  est,  scalpellusque  ita  de- 
trudendus; ut  stricturam  abradat.  Atque  haec 
quidem  facienda  sunt,  sive  una,  sive  plures  stric- 
turae existunt.  Cavendum  autem  est  ne  nimis 
ampla  plaga  fiat,  quam  necessarium  est  Herniam 

reponere ; quoniam  apertura  in  tendine  reddit  ho- 
hominem  postea  Herniae  magis  opportunum. 
Multum  quidem  controversias,  de  optimo  modo 
stricturam  dividendi,  num  hoc  fieri  debeat  ex- 
trorsum  an  introrsum  : ut  mihi  autem  vide- 
tur, haec  dividi  debet  sursum  et  extrorsum,  ideo 
quia,  ut  jam  dixi,  arteria  maxima  ex  parte  ab  in- 
teriore, sive  pudica,  parte  Hernias  posita  est ; at- 
que in  perpaucis  exemplis,  in  quibus  descensus 
intestini  recta  fit,  arteria  tantum  a parte  exteri- 
ore est,  ut  parum  aut  nihil  periculi  subeat. 

Secundum  Petit  et  Monuo,  optimum  est,  in 
recentibus  Herniis,  partes  ita  reducere  ut  saccum 
non  adaperiamus ; atque  interdum  quidem  res  ita 
se  habet,  quoniam  ita  neque  intestinum  aeri  ob- 
jicitur, neque  saccus  exulceratur,  minorque  metus 
est  intestini  vulnerandi ; interdum  autem  multa 
incommoda  movet  saccum  non  dividere.  For- 
tasse, ubi  saccus  nondum  adhaesiones  cum  vicinis 
partibus  fecerit,  cumque  intestinum  et  omentum 
adhuc  integra  sunt,  optimum  est  stricturam  di- 
videre ; atque  ita  intestinum  in  ventrem,  deple- 
tumque  saccum  in  annulum,  detrudere.  Difficul- 
tas autem  cognoscendi  utrum  haec  integra  sint 
necne,  summa  est ; siquidem  interdum  gangraena 

paucis  horis  post  strangulationem  occurrit,  idque 
sine  ullis  evidentibus  signis  ; atque  ita,  secundum 
Richter,  Ascrell  et  Ledran  gangraenosum 
intestinum  in  ventrem  detruserunt,  secutaque 
mors  est.  Dicitur  quoque  structuram  interdum 
ad  cervicem  sacci  reperiri ; verum  hoc,  ut  credo, 
non  in  recentibus  exemplis.  Validius  autem 
argumentum  esse  videtur,  quod,  post  apertum  sac- 
cum, Hernia  saepe  sine  sectione  stricturae  reponi- 
tur ; id  quod  summi  momenti  est  ad  perfectam 
sanationem.  Praeterea  difficultas  Herniam  redu- 
cendi, nisi  saccus  diducitur,  tanta  plerumque  est, 
ut  hic  modus  operandi  generalis  nunquam  esse 
potest.  A.  Cooper  Eques  quidem  suadet  ut  sac- 
cus adaperiatur,  non  autem  prope  cervicem,  ne 
inflammationem  moveat : contra  hoc  autem  pene 
omnia  priora  argumenta  afferri  possunt.  Eadem 
enim  difficultas  in  strictura  dividenda  est,  idem 
periculum  intestini  vulnerandi,  neque  conditionem 
ejus  prope  stricturam  cognoscere  possumus  ; prae- 
terea foramen  in  sacco  reddit  hominem  obnoxium 
alteri  accessioni  morbi,  nisi  ipsa  inflammatione, 
quam  metuit  Cooper,  partes  inter  se  aggluti- 
nantur. aJum  muslki  oi 

Sacco  autem  adaperto,  contenta  ejus  curiose  ex- 
plorare debemus,  ut  cognoscamus  idonea  ne  sint 
ut  reponantur.  Intestinum  autem  plurium  colo- 
rum reperiri  solet,  modo  obscure  rubri,  modo  sub- 
purpurei,  quinetiam  subnigri  ; quamdiu  autem 
resiliens  est,  naturalem  que  tactum  praebet,  reponi 
potest.  A Lauiiexce  exemplum  narratur 
quo  partes  commode  repositae  sunt,  etsi  intesti- 
num pene  nigrum  fuit,  atque  manifesta  linea  a 
caeleris  partibus  distinctum.  At  si,  simul  cum 
hoc  colore,  expressus  sanguis  non  redit,  sed  con- 
cretus videtur,  si  intestinum  flaccidum  est,  digi- 
toqite  cedit,  gangraenosum  est,  neque  igitur  redu- 
cendum. Interdum  intestinum  lympha  coagula  - 
bili  contectum,  vicinisque  partibus  arcte  adhaerens, 
repetitur : istae  autem  adhaesiones  si  recentes  sunt, 
possunt  saepe  digito  diduci,  interdum  vero  cul- 
trum postulant ; quin  etiam  si  hae  plurimae  mag- 
naeque  sunt,  suadent  peritissimi  chirurgi  ut  partes 
a strictura  liberentur,  atque  in  sacco  relinquantur. 
Pott  autem  dicit  se  nunquam  vidisse  exemplum, 
in  quo  intestinum  reducere  non  potuit.  Summa 

cura  autem  exploranda  est  ipsa  constricta  pars  iu-* 
testini,  ne  forte  ullam  mutationem  subierim, . ex  ^ 
qua  ineptum  ad  officia  sua  postea  redderetur : ex- 

emplum  enim  a A.  Cooper  Equite  proponi- 
tur, ubi  latera  intestini  ita  coierant,  ut  iter  in- 
tercluderetur, homoque  moriretur  ; planeque  si- 
mile exemplum  a Boyer,  post  Ritsch,  narra- 
tur. Ubi  tale  aliquid  accidit,  partes  praecidi  de- 
bent, anusque  arte  faciendus  est,  deligando  sectum 
intestinum  juxta  vulnus  externum.  Ubi  Hernia 
mixta  est,  plerumque  intestinum  omento  circum- 
datur ; hoc  igitur  leniter  seponendum  est,  intesti- 
numque nudandum,  et  post  stricturae  sectionem, 
primum  intestinum,  deinde  omentum,  si  inte- 
grum est,  reducendum  est.  Quod  si  hoc  vicinis 
partibus  adhaeret,  adhaesiones  cultro  diducendae 
sunt,  parsque  reponenda.  Interdum  quidem  ac- 
cidit ut  omentum,  etsi  integrum  est,  in  tanta  copia 

in  saccum  descendat,  ut  reduci  non  possit,  nisi 

• 

annulus  ita  secatur  ut  recidivum  morbum  facile 
moveret.  Ubi  hoc  accidit,  plerique  Galli, 

Boyer,  Richerand,  aliique,  suadent  ut  prae- 

cidatur  ad  pollicem  ab  annulo,  singulaque  vasa 
sanguifera  deligentur,  ideo  quia  totum  omentum 
non  sine  summo  periculo  vomitus  colicasque  et  iis 


similium  malorum  deligatur:  quod  vero  mirum  est, 
suadent  ut  portio,  quas  extra  ventrem  est,  ibi  reti- 
neatur, posteaquam  a strictura  liberata  est.  Hoc, 

ut  mihi  videtur,  insulsum  est ; quoniam  nihil  ma- 
li accidere  potest  ex  reductione,  si  prope  annulum 
praecisum  est,  neque  aliquid  periculi  profluvii  san- 
guinis esse  potest,  si  vasa  recte  deligantur.  Si 
portio  omenti  extra  ventrum  diu  fuit,  sacco  ad- 
haeret, atque  inflammatur,  itaque  naturalem  aspec- 
tum suum  amittit.  Hoc  igitur  si  in  sacco  relin- 
quitur, plurima  mala  ex  inflammatione  movere 
potest ; sin  vero  in  ventrem  reponitur,  hic  modo 
corporis  alieni,  agit.  Fortasse  hic  quoque  opti- 
mum esset  mutatam  partem  praecidere,  sectusque 
arterias  deligare,  neque  profusio  sanguinis  fiat. 

At  strictura  divisa,  partibusque  (si  integrae 
sunt)  reductis,  proximum  est  inflammationem  im- 
minuere, intestinaque  corroborare.  Ad  hoc  igi- 
tur, vulnus  summa  cura  nutriendum  est,  alvus- 
que laxantibus  solicitanda.  Si  opus  esse  videtur, 
ad  sanguinis  missionem  per  hirudines,  et  ad  te- 
nuissimum victum  confugiendum  est ; homoque 
nullo  modo  aut  onerare  ventriculum,  aut  potioni- 
bus meracioribus  uti  debet,  nisi  summa  imbe- 
cillitas paulum  vini  fortasse  postulat.  Prasterea, 
aeger  nunquam  insistere  pedibus  debet,  donec  ci- 
catrix tam  firma  est,  ut  idoneam  fasciam  sustine- 

at ; quae,  post  talem  casum,  semper  admoveri  de- 

bet,  ne  morbus,  ut  saepissime  accidit,  recidivus 

aurriJoiq  non  ia  <onporrrorf  J nuJboo 

Quod  si  signa  gangraenae  aliquo  tempore  morbi 
accesserunt,  summum  terrorem  quidem  merito 
movent ; neque  tamen  protinus  desperandum  est. 
Haec  vero  cognoscitur  decessione  doloris,  flaccidi- 
tateque  partis,  et  quia  compressioni  cedit.  Cu- 
tis quoque  livida  fit,  membranaque  cellularis 
aere  impletur,  foetidusque  fluxus  ex  parte  fit. 
Desinit  vomitus  ; facies  pallescit ; oculi  subsi- 
dunt;  erumpit  frigidus  sudor;  sensimque  mors  ac- 
cidit, nisi  (quod  interdum  accidit)  vires  corporis 
tantae  sunt,  ut  malum  discutiant.  Pars  autem 
gangraenosa  major  minor  ve  esse  potest ; quaestioque 
interdum  oritur,  an,  ubi  haec  exigua  est,  remitti 
in  ventrem  debeat,  ne  forte  effusio  in  ventrem  fiat. 
In  iis  exemplis  autem  quibus  partes  repositae  sunt, 
non  multum  a vulnere  recesserunt  ; eaedem  que 
cum  peritonaeo  brevi  ita  conglutinatae  sunt,  ut 
nulla  effusio  in  ventrem  fierit,  sed  stercora  per 
externam  aperturam  redderentur.  Haec  autem 
externa  apertura  gradatim  saepe  constringitur, 
tandemque  ex  toto  intercluditur.  Difficilius  au  • 
tem  est,  ubi  major  portio  intestini  gangnenosa 
facta  est,  effusioque  stercoris  in  saccum  effecta ; 

hinc  enim  assidua  irritatio  atque  inflammatio  ac- 
cedunt, homoque,  si  non  protinus  interimitur, 
tamen  ex  vicinitate  partis  ad  ventriculum,  periri 
potest,  ideo  quod  non  satis  spatii  praebetur  ad  ali- 
menta absorbenda.  Atque  hic  quidem  casus  in- 
sanabilis  existimari  solebat,  donec  ratio  medendi  a 
Dupuytren,  vel,  ut  alii  dicunt,  a Doctore 
Physic,  reperta  est.  Secundum  illos  partes  in- 
testinorum, quae  proxime  jacent,  tam  vehementer 
apprehendendae  sunt,  ut  inflammentur,  perque  cer- 
tum spatium  cadant.  Inflammatio  autem,  quae 
semper  ultra  partem  cadentem  extenditur,  omnem 
effusionem  prohibet ; et  ubi  crusta  jam  cecidet, 
compressio  exteriori  vulnera  admovenda  est,  con- 

tentaque  superioris  partis  intestini  in  inferiorem 
detrudenda.  Hoc  ubi  effectum  est,  curatio  tan- 
quam  in  priore  exemplo  procedit. 

